kalixlouiis/myanmar-wikipedia-corpus huggingface dataset:
ကြိယာတစ်ခုတွင် ဆိုင်ရာပစ္စည်း တွဲလျှင်၊ ထိုကြိယာပြသော ကာလသည် ပြောင်းလဲသွားသည်။
'သွားသည်'ဟူသော ကြိယာမှာ 'ယခုသွား သည်'ဟူသောအနက်ရှိ၍ ဖြစ်ဆဲကာလကို ညွှန်ပြသည်။
'သွားခဲ့သည်'ဟူသော ကြိယာမှာ ပြီးစီးကြောင်း အနက်ရှိ၍၊ ဖြစ်ပြီးကာလကို ညွှန်ပြသည်။
'သွားလိမ့်မည်'မှာ 'မပြီး မြောက်သေးကြောင်း အနက်ရှိ၍၊ ဖြစ်လတ္တံ့ကာလကို ညွှန်ပြသည်။
ကြိယာဖြင့် အမိန့်ပေးခြင်း၊ တောင်းပန်ခြင်း၊ ဆုတောင်းခြင်း စသည့်အနက်တို့ကို ပေါ်လွင်စေလိုသော အခါယင်းတွင် ဆိုင်ရာပစ္စည်း ထည့်ပေးရသည်။
ကျွန်ုပ်ကို အစာပေး'ပါ'။
စား'ပါရစေ'။
ဘုရင်မင်းမြတ် သက်တော်ရှည် 'ပါစေ'ဟူသော ပစ္စည်းများကြောင့် အနက် အမျိုးမျိုး ထွက်ရှိလာကြသည်။
တောင်းဆိုသည့်အခါ ညင်သာပျော့ပျောင်းသော စကားလုံးများကို သုံးကြ၏။
'ယခုချက်ချင်း ထွက်သွားလိုက်'၊'လက်မြှောက်လိုက်'ဟူသော ဝါကျများ၌၊ အာဏာသံပါသော ညွှန်ကြားနည်းကို သုံးထား၏။
ယင်းကဲ့သို့ 'စားသည်'၊ 'သွားလိုက်' စသည်ဖြင့် လိုရာအနက် ပေါ်လွင်အောင် အမျိုးမျိုးခွဲ၍ သုံးစွဲနိုင်လေသည်။
'ခွေးသည် ကလေးကို ကိုက်သည်'ဟူသော လုပ်ခြင်း သဘောပြသည့် ဝါကျကို ခံရခြင်းသဘောပြသည့် ဝါကျဖြစ်စေလိုလျှင်၊ ကတ္တားကို ကံနေရာ၌ထား၍၊ ကံကို ကတ္တား နေရာ၌ထားကာ 'ကလေးခွေးကိုက်ခံရသည်' (ကလေးသည် ခွေး၏ ကိုက်ခြင်းကို ခံရသည်)ဟူ၍ ဆိုနိုင်သည်။
နာမ်သဘောသက်ရောက်သော ကြိယာများကို နာမ်ကဲ့သို့ ကတ္တား ကံနေရာ၌ သုံးစွဲကြသေးသည်။
'စောစောအိပ်ရာထခြင်းသည် ကျန်းမာစေ သည်'ဟု ဆိုရာ၌ 'ခြင်း'ဟူသော ပစ္စည်းကို (ထ) ကြိယာ နောက်၌ ထည့်ခြင်းဖြင့် (ထ) ကြိယာသည် (ထခြင်း)နာမ် ဖြစ်လာသည်။
ကြိယာစကားလုံးများကို တစ်ခါတစ်ရံ နာမဝိသေသနအဖြစ်နှင့်လည်း သုံးနိုင်သည်။
ဤမိန်းမပျိုလှသည် (ကြိယာ) 'လှသော မိန်းမပျို' (နာမဝိသေသန)။
ကြိယာများကိုသုံးရာတွင် အချိန်ကာလအလိုက် ရှေ့နောက်ညီရန် အရေးကြီးသည်။
'လုပ်ခဲ့သည်'ဟူသော ဖြစ်ပြီးကာလကို နက်ဖြန်နှင့်တွဲ၍၊ 'နက်ဖြန်လုပ်ခဲ့သည်'ဟု ဆိုလျှင် မှားသည်။
'နက်ဖြန်လုပ်ခဲ့ပါ'၊ သို့မဟုတ် 'နက်ဖြန်လုပ်ခဲ့မည်'ဟု ဆိုမှသာ မှန်မည်။
ထို့အပြင် ကြိယာသည် ကတ္တားနှင့် ကိန်းချင်းတူရန် သတိပြုအပ်သည်။
ကတ္တားက တစ်ခုပြကိန်းဖြစ်လျှင်၊ ကြိယာသည် လည်း တစ်ခုပြကိန်း ဖြစ်သင့်သည်။
ကတ္တားက အများပြကိန်း ဖြစ်လျှင်၊ ကြိယာသည်လည်း အများပြကိန်းပင် ဖြစ်သင့်သည်။
ကျွန်ုပ်လမ်းလျှောက်သွားသည်။
(တစ်ခုပြ) ကျွန်ုပ်တို့ လမ်းလျှောက်သွားကြသည်။
(အများပြ) မြန်မာစွယ်စုံကျမ်း၊ အတွဲ(၂) ကြိယာ (၂) မျိုး ကြိယာ (၂) မျိုးရှိသည်။
၎င်းတို့မှာ ’ (က) အနက်အဓိပ္ပာယ်အရ (၃) မျိုး (ခ) ဖွဲ့စည်းတည်ဆောက်ပုံအရ (၃) မျိုး တို့ ဖြစ်ကြသည်။
ဖွဲ့စည်းတည်ဆောက်ပုံအရ ကြိယာ (၃) မျိုး ဖွဲ့စည်းတည်ဆောက်ပုံအရ ကြိယာ (၃) မျိုး ရှိသည်။
၎င်းတို့မှာ ’ (က) ပင်ကိုကြိယာ (ခ) ဂုဏ်ရည်ပြကြိယာ (ဂ) ပေါင်းစပ်ကြိယာ ပင်ကိုကြိယာ မြန်မာသဒ္ဒါနည်းဖြင့် ခွဲစိတ်၍လည်းမရ၊ ပေါင်းစပ်ဖွဲ့စည်းထားခြင်းလည်းမဟုတ်၊ မူလအတိုင်းဖြစ်သော ပြုခြင်း၊ ဖြစ်ခြင်း၊ ရှိခြင်းကိုပြသော ကြိယာကို ပင်ကိုကြိယာ ဟုခေါ်သည်။
ဥပမာ − က၊ စား၊ ကစား၊ ဆင်း၊ သနား၊ ကဲ့ရဲ့၊ ရိုသေ၊ ရှိ၊ ဖြစ်။
(က) စကားလုံးတစ်လုံး သို့မဟုတ် ပုဒ်တစ်ခုကို ခွဲစိတ်လိုက်လျှင် ထိုစကားလုံး၏ မူလအနက်အဓိပ္ပာယ် ပျက်သွားသည်ကို ခွဲစိတ်၍မရ ဟု ဆိုလိုခြင်း ဖြစ်သည်။
(ခ) စား၊ ဆင်း၊ ရှိ၊ ဖြစ် အစရှိသည်တို့သည် ခွဲစိတ်၍လည်းမရ၊ ပေါင်းစပ်ဖွဲ့စည်းထားခြင်းလည်း မဟုတ်သော ပင်ကိုကြိယာ များ ဖြစ်ကြသည်။
(ဂ) ကစား ဟူသော ကြိယာသည်လည်း ခွဲစိတ်၍ မရသော၊ ပေါင်းစပ်ဖွဲ့စည်းထားခြင်းလည်း မဟုတ်သော ပင်ကိုကြိယာ ဖြစ်သည်။
ကစား ၏ ဆိုလိုရင်း အတက်တစ်ခုမှာ –ကျည်းသား၊ ခုံညင်းဒိုး၊ ဘောလုံး စသည်တို့ဖြင့် ကိုယ်လက် လှုပ်ရှားမြူးထူးပျော်ပါးသည်— ဟူ၍ ဖြစ်သည်။
(ဃ) ကစား ကို ခွဲစိတ်လိုက်လျှင် က နှင့် စား ဟူသော အစိတ်အပိုင်း (၂) ခု ရသည်။
သို့ရာတွင် က သည်လည်းကောင်း၊ စား သည်လည်းကောင်း ကစား ၏ ဆိုလိုရင်းအနက်ကို မပေးနိုင်ပေ။
ခွဲစိတ်လိုက်ခြင်းဖြင့် မူလအဓိပ္ပာယ်ပျက်သွားသည်။
ထို့ကြောင့် ကစား သည် ခွဲစိတ်၍မရသော ပင်ကိုကြိယာ ဖြစ်သည်။
(င) ထို့ပြင် ကွာခြား၊ ခုတ်ထစ်၊ ရောင်းဝယ်၊ စွန့်ကြဲ စသည်တို့ကဲ့သို့ ပုဒ်အချင်းချင်း ပေါင်းစပ်ဖွဲ့စည်းထားသည့် ပေါင်းစပ်ပုဒ်လည်း မဟုတ်သောကြောင့် ကစား သည် ပင်ကိုကြိယာ ဖြစ်သည်။
(ထိုနည်းတူ သနား၊ ကဲ့ရဲ့၊ ရိုသေ တို့သည်လည်း ခွဲစိတ်၍လည်းမရ ပေါင်းစပ်ဖွဲ့စည်းထားခြင်းလည်းမဟုတ်သော ပင်ကိုကြိယာ များ ဖြစ်ကြသည်။
ဂုဏ်ရည်ပြကြိယာ ဂုဏ်အရည်အချင်းပြပုဒ်များ၏ နောက်၌ ကြိယာဝိဘတ်ကို ဆက်ခြင်းဖြင့် ဖြစ်လာသော ကြိယာကို ဂုဏ်ရည်ပြကြိယာ ဟု ခေါ်သည်။
ဥပမာ − ဂုဏ်အရည်အချင်းပြပုဒ် + ကြိယာဝိဘတ် = ဂုဏ်အရည်ပြကြိယာ ပျင်း + ၏ = ပျင်း၏ ချို + သည် = ချိုသည် လှ + သည် = လှသည် မတ်စောက် + ၏ = မတ်စောက်၏ သာယာ + သည် = သာယာသည် အေး + သည် / ၏ = အေးသည် / အေး၏ ခမ်းနား + သည် / ၏ = ခမ်းနားသည် / ခမ်းနား၏ (ပျင်း၊ ချို၊ လှ၊ မတ်စောက်၊ သာယာ၊ အေး၊ ခမ်းနား တို့သည် ဂုဏ်အရည်အချင်းပြပုဒ်များ ဖြစ်ကြသည်။
၎င်းတို့၏ နောက်၌ ကြိယာဝိဘတ်များ ဖြစ်ကြသော သည် / ၏ ကို ဆက်လိုက်ပါက ဂုဏ်ရည်ပြကြိယာ များ ဖြစ်လာကြသည်။
) ပေါင်းစပ်ကြိယာ ပုဒ်တို့ကို ပေါင်းစပ်ပြီးနောက် ကြိယာဝိဘတ် ဆက်ထားသော ကြိယာကို ပေါင်းစပ်ကြိယာ ဟု ခေါ်သည်။
စားသောက်သည်/၏၊ ခုတ်ထစ်သည်/၏၊ ဆေးခြယ်သည်/၏၊ ရေကူးသည်/၏၊ ကောင်းမြတ်သည်/၏၊ ကြီးကျယ်သည်/၏၊ စိတ်တိုသည်/၏၊ အားငယ်သည်/၏။
ပေါင်းစပ်ကြိယာကို ပေါင်းစပ်ရာတွင် ပါဝင်သော ဝါစင်္ဂကိုလိုက်၍ အောက်ပါအတိုင်း ခွဲခြားနိုင်သည် ’ (က) ကြိယာ + ကြိယာ။
ကြိယာပုဒ်တစ်ခုနှင့် အခြားကြိယာပုဒ်တစ်ခုတို့ကို ပေါင်းစပ်ပြီးနောက် ကြိယာဝိဘတ်ဆက်လိုက်ခြင်းဖြင့် ပေါင်းစပ်ကြိယာ ဖြစ်လာသည်။
ဥပမာ − ကြိယာ + ကြိယာ +ကြိယာဝိဘတ် = ပေါင်းစပ်ကြိယာ ပြော + ဆို + သည် / ၏ = ပြောဆိုသည် / ၏ (ခ) နာမ် + ကြိယာ။
နာမ်ပုဒ်တစ်ခုနှင့် ကြိယာပုဒ်တစ်ခုကို ပေါင်းစပ်ပြီးနောက် ကြိယာဝိဘတ်ဆက်လိုက်ခြင်းဖြင့် ပေါင်းစပ်ကြိယာ ဖြစ်လာသည်။
ဥပမာ − နာမ် + ကြိယာ + ကြိယာဝိဘတ် = ပေါင်းစပ်ကြိယာ ဆေး + ခြယ် + သည် / ၏ = ဆေးခြယ်သည် / ၏ (ဂ) နာမဝိသေသန + နာမဝိသေသန။
နာမဝိသေသနပုဒ်တစ်ခုနှင့် အခြားနာမဝိသေသနပုဒ်တစ်ခုကို ပေါင်းစပ်ပြီးနောက် ကြိယာဝိဘတ် ဆက်ခြင်းဖြင့် ပေါင်းစပ်ကြိယာ ဖြစ်လာသည်။
ဥပမာ − နာမဝိသေသန + နာမဝိသေသန + ကြိယာဝိဘတ် = ပေါင်းစပ်ကြိယာ လျင် + မြန် + သည် / ၏ = လျင်မြန်သည် / ၏ (ဃ) နာမဝိသေသန + ကြိယာ။
နာမဝိသေသနပုဒ်တစ်ခုနှင့် ကြိယာပုဒ်တစ်ခုကို ပေါင်းစပ်ပြီးနောက် ကြိယာဝိဘတ် ဆက်လိုက်ခြင်းဖြင့် ပေါင်းစပ်ကြိယာ ဖြစ်လာသည်။
ဥပမာ − နာမဝိသေသန + ကြိယာ + ကြိယာဝိဘတ် = ပေါင်းစပ်ကြိယာ နိမ့် + ကျ + သည် / ၏ = နိမ့်ကျသည် / ၏ ဆက်စပ်ကြည့်ရန် ကာလ ကိုးကား Category:သဒ္ဒါ။
ကြိယာဝိသေသန ကြိယာဝိသေသနသည် ဝါကျ၏ အင်္ဂါတစ်ခု ဖြစ်သည်။
ယင်းသည် ကြိယာ၏အဓိပ္ပာယ်ကို ပိုမို ထင်ရှားစေသည်။
တိကျလေးနက်စေသည်။
နာမ်ကို နာမဝိသေသနက အထူးပြုကူညီသကဲ့သို့ ကြိယာကို ကြိယာ ဝိသေသနက အထူးပြု ကူညီလေသည်။
'လမ်းလျှောက်သည်'ဟု ဆိုရာတွင်၊ ကြားရသူ၏စိတ်၌ သာမန်လမ်းလျှောက်နေပုံသာလျှင် ပေါ်ထင်လာပေမည်။
အကယ်၍ 'လျင်မြန်စွာ လမ်းလျောက်သည်'ဟု ဆိုလျှင် ကြိယာ၏အဓိပ္ပာယ်သည် ပိုမိုတိကျ လေးနက်လာလေသည်။
ဤဝါကျ၌ ကြိယာကို အထူးပြုသည့် 'လျင်မြန်စွာ' ဟူသောပုဒ်သည် ကြိယာဝိသေသန ဖြစ်သည်။
ကြိယာတစ်ခု၌ 'စွာ'ဟူသော စာလုံးကို ဖြည့်စွက်လိုက်ခြင်းဖြင့် ဥပမာ။
'ကောင်းမွန်စွာ' 'လှပစွာ' 'သေသပ်စွာ' 'အေးချမ်းစွာ' စသည်တို့ ဖြစ်ကြသည်။
ကြိယာ ဝိသေသနသည်၊ တစ်ခါတစ်ရံ နာမဝိသေသနကို အထူးပြုသည်ကို တွေ့ရသည်။
'အလွန်ကောင်းသော စာအုပ်' ဤဝါကျ၌ 'စာအုပ်'ဟူသောနာမ်ကို 'ကောင်းသော'ဟူသော နာမဝိသေသနက အထူးပြုထားသည်။
တစ်ဖန် 'ကောင်းသော' ဟူသော နာမဝိသေသနကိုပင် 'အလွန်'ဟူသော ကြိယာဝိသေသနက အထူးပြုလေသည်။
ကြိယာဝိသေသနများကို အချိန်၊ နေရာ၊ ပြုမူပုံ၊ အရေအတွက်တို့ကို ဖော်ပြသည့် စကားရပ်များ အဖြစ်ဖြင့်လည်း အသုံးပြုတတ်ကြသည်။
'ဈေးသို့ မနေ့က ရောက်ခဲ့ပြီ'ဟူသော ဝါကျ၌ 'ရောက်ခဲ့ပြီ'ဟူသော ကြိယာပုဒ်ကို ပိုမိုထင်ရှားအောင်၊ အချိန်ပြသည့် 'မနေ့က'ဟူသော ကြိယာဝိသေသနကို ပေါင်းထည့်လိုက်၏။
ဤနည်းနှင်နှင် နေရာကိုပြလိုသောအခါ 'အနီးတွင် ရပ်နေသည်'၊ 'အောက်၌ တည်ရှိသည်'၊ 'အတွင်းသို့ ဝင်သွားပါ' ဟူသော ဝါကျများတွင် ပါရှိသည့်၊ 'အနီးတွင်'၊ 'အောက်၌'၊ 'အတွင်းသို့'ကဲ့သို့သော စကားများကို အသုံးပြု နိုင်သည်။
(က) 'ကျယ်လောင်စွာ မြည်ဟည်းသောအသံ' (ခ) 'တစ်ယောက်စီ တစ်ယောက်စီ စမ်းသပ်သည်' ဟူသော ဝါကျ ၂ ခု၌ 'ကျယ်လောင်စွာ'နှင့် 'တစ်ယောက်စီ တစ်ယောက်စီ'ဟူသောစကားတို့သည် ပြုမူပုံကို ထင်ရှားစေသော ကြိယာဝိသေသနများ ဖြစ်ကြသည်။
အောက်ပါ ဥပမာ( ၂) ခု၌ 'အလွန်'ဟူသော ကြိယာဝိသေသနသည် 'ပမာဏ'ကို ဖော်ပြသည်။
'အလွန်စိတ်ဝင်စားဘွယ်ကောင်းသောပုံပြင်' 'အလွန်အရသာရှိသောမုံ့' အောက်ပါ ဥပမာ( ၂) ခုတွင် အရေအတွက်ကို ဖော်ပြသော ကြိယာဝိသေသနတစ်ခုစီ ပါရှိသည်။
'သူသုံးမိုင်ခန့် ပြေးရသည်' 'သူသည် ကျွန်တော့်အိမ်သို့ နှစ်ကြိမ်ရောက်သည်' နာမဝိသေသနမှာကဲ့သို့ပင် ကြိယာဝိသေသနမှာလည်း နှိုင်းယှဉ်ချက်များ ရှိကြ၏။
'သာ၍ ကြည်လင်စွာ မြည်တွန်သည်'၊ 'အမြန်ဆုံးပြေးနိုင်သည်'၊ 'အစောဆုံးအိပ်ရာမှထသည်'၊ 'သာ၍နက်အောင်တူးသည်' စသည်တို့ ဖြစ်၏။
ဤအလတ်စား၊ အမြတ်စား နှိုင်းယှဉ်ချက်များကို ဝါကျတွင် ကြိယာဝိသေသနအဖြစ် သုံးနိုင်သည်။
မြန်မာစွယ်စုံကျမ်း၊ အတွဲ(၂) ကြိယာဝိသေသန (၅) မျိုး အနက်အဓိပ္ပာယ်အရ ကြိယာဝိသေသန (၅) မျိုးရှိသည်။
၎င်းတို့မှာ ’ (က) အချိန်ပြကြိယာဝိသေသန (ခ) အမူအရာပြကြိယာဝိသေသန (ဂ) အခြေအနေပြကြိယာဝိသေသန (ဃ) ပမာဏပြကြိယာဝိသေသန (င) အမေးကြိယာဝိသေသန အချိန်ပြကြိယာဝိသေသန အချိန်ကာလကို ပြခြင်းဖြင့် ကြိယာကို အထူးပြုသောပုဒ်ကို အချိန်ပြကြိယာဝိသေသန ဟုခေါ်သည်။
ယခင်က၊ ယနေ့၊ ယခု၊ နက်ဖြန်၊ နောက်နောင်၊ မကြာမီ၊ ချက်ချင်း၊ ခဏချင်း၊ ရုတ်တရက်၊ အစဉ်၊ အမြဲ၊ မပြတ်။
(က) အဖေသည် မန္တလေးသို့ နက်ဖြန် သွားမည်။
(ဤဝါကျ၌ အဖေသည် မန္တလေးသို့ မည်သည့်အချိန်တွင် သွားမည်ကို နက်ဖြန် ဟူသော ပုဒ်က ပြသည်။
နက်ဖြန် ဟူသော ပုဒ်သည် အဖေ မန္တလေးသို့ သွားမည့်အချိန်ကို ဖော်ပြခြင်းဖြင့် သွား ဟူသော ကြိယာကို အထူးပြုသည်။
ထို့ကြောင့် နက်ဖြန် သည် အချိန်ပြကြိယာဝိသေသန ဖြစ်သည်။
) (ခ) ယခင်က ဆိုခဲ့သည့်အတိုင်း သဘောတူကြသည်။
(ဂ) မန္တလေး အမြန်ရထားသည် မကြာမီ ဆိုက်မည်။
(ဃ) မိမိ၏ အလုပ်တာဝန်ကို အစဉ် ရိုသေလေးစားပါ။
(င) ဤကိစ္စကို ယခုပင် ဆောင်ရွက်ပါ။
(စ) မီးလောင်လျှင် မီးသတ်ကို ချက်ချင်း အကြောင်းကြားပါ။
(ယခင်က၊ ယခု၊ မကြာမီ၊ ချက်ချင်း၊ အစဉ် စသည်တို့သည် အချိန်ပြကြိယာဝိသေသန များ ဖြစ်ကြသည်။
အမူအရာပြကြိယာဝိသေသန ဆောင်ရွက်ပုံအမူအရာကို ပြခြင်းဖြင့် ကြိယာကို အထူးပြုသော ပုဒ်ကို အမူအရာပြကြိယာဝိသေသန ဟု ခေါ်သည်။
ဒယိမ်းဒယိုင်၊ ယုယုယယ၊ တီတီတာတာ၊ ညီညီညာညာ၊ ချိုသာစွာ၊ အလျင်အမြန်၊ ကချော်ကချွတ်၊ တမြုံ့မြုံ့၊ တရိုတသေ။
(က) အဘိုးအိုသည် ဒယိမ်းဒယိုင် လျှောက်လာသည်။
(ဤဝါကျ၌ အဘိုးအို မည်သို့ လမ်းလျှောက်လာသည်ကို ဒယိမ်းဒယိုင် ဟူသော ပုဒ်က ပြသည်။
ဒယိမ်းဒယိုင် ဟူသော ပုဒ်သည် အဘိုးအို လမ်းလျှောက်ပုံ အမူအရာကို ပြခြင်းဖြင့် လျှောက် ဟူသော ကြိယာကို အထူးပြုသည်။
ထို့ကြောင့် ဒယိမ်းဒယိုင် သည် အမူအရာပြကြိယာဝိသေသန ဖြစ်သည်။
) (ခ) မိခင်သည် သားငယ်ကို ယုယုယယ ထွေးပိုက်သည်။
(ဂ) နိုင်ငံတော်အလံကို ညီညီညာ အလေးပြုကြသည်။
(ဃ) လူချစ်လူခင်မျာလိုလျှင် စကားကို ချိုသာစွာ ပြောပါ။
(င) ဘကြီးဖြိုးသည် ကွမ်းကို တမြုံ့မြုံ့ ဝါးနေသည်။
(ယုယုယယ၊ ညီညီညာညာ၊ ချိုသာစွာ၊ တမြုံ့မြုံ စသည်တို့သည် အမူအရာပြကြိယာဝိသေသန' များ ဖြစ်ကြသည်။
) ကိုးကား Category:သဒ္ဒါ။
ဘဝကေ ဝယ်စကားပြေကြေးစည်သည် ဃနတူရိယာဟု ခေါ်သည့် တခဲနက်စည်များတွင် အဝင်အပါဖြစ်သော တူရိယာတစ်မျိုး ဖြစ်သည်။
ကြေး ကိုမူတည်ကာ ပြုလုပ်ထားသဖြင့် ကြေးစည်ဟု ခေါ်တွင်သည်။
ကြေးစည်သည် သာယာငြိမ့်လေး၊ ကြည်အေးသော အသံကို ဆောင်သည့်ပြင် ကြေးစည်သံကို အဝေးမှ ကြားနိုင်သဖြင့် ဗုဒ္ဓအယူဝါဒီများသည် အများအားဖြင့် သာသနာ့ကိစ္စများတွင် ဖိတ်ကြားနိုးဆော်သည့်အခါ၊ ကုသိုလ်ကောင်းမှုပြု၍ အမျှအတန်းဝေသည့်အခါများတွင် တီးခတ်လေ့ ရှိသည်။
မြန်မာတူရိယာများ၌ ကြေးသံ ၁ဝ ပါးဟု ဆိုသော တူရိယာသံ ၁ဝ မျိုးတွင်လည်း ကြေးစည်သံမှာ တစ်ပါးအပါအဝင် ဖြစ်သည်။
ကြေးစည်၏ ပုံသဏ္ဌာန်မှာ ၃ ထောင့်ပုံ အပြားဖြစ်သည်။
အပေါ်ထိပ်အစွန်းမှာ လုံး၍ အောက်အစွန်း ၂ ဖက်မှာ အပေါ်သို့ ကော့ထောင်၍ နေလေသည်။
ကြေးစည်၏ဝမ်းသည် အနည်းငယ် မို့မောက်၍နေသည်။
အနားသတ်ပုံသဏ္ဌာန်အားဖြင့် ကြေးစည်သည် စေတီပုံနှင့် တူသည်။
ကြေးစည်မှာ ခေါင်းလောင်းကဲ့သို့ ပုံလောင်း၍ ယူရသော ကြေးထည်မျိုးမဟုတ်ဘဲ ကြေးမောင်း၊ လင်းကွင်းများကဲ့သို့ ပုံခတ်၍ ယူရသော အထည်မျိုးဖြစ်သည်။
ကြေးစည်ပြုလုပ်ရန် သတ္တုရောစပ်ပုံမှာ ဆရာတစ်ဦးနှင့် တစ်ဦး မတူကြချေ။
အချို့က ကြေးဝါနှင့် ခဲ၊ ကြွပ်၊ ဘင်များကို အချိုးအစား အမျိုးမျိုးဖြင့် ရောစပ်ကြသည်။
အချို့ကမူ ကြေးဝါ ၇ဝ၊ သွပ် ၂ဝ၊ ခဲ ၁ဝ ကျပ် အချိုးဖြင့် ရောနှောပေါင်းစပ်ကြသည်။
ကြေးစည် အရွယ်ပမာဏမှာလည်း အမျိုးမျိုးရှိသည်။
ကလေးကစားစရာ ၂ လက်မအရွယ် ကြေးစည်မှ အောက်ခြေပြက် ၂ ပေခွဲခန့်ရှိ၍ အချိန်ပိဿာ ၅ဝ ကျော်အရွယ်အထိ ကြေးစည်ခတ်ကြသည်။
ကြေးစည်ကို ရိုက်တီးရာ၌ အခြားစည်မောင်း၊ ခေါင်းလောင်းတို့ကို တီးသကဲ့သို့ မထုမထိုးရဘဲ အရိုးတံ တပ်ထားသော သစ်သားဆောက်ပုတ်ဖြင့် ကြေးစည်၏ ထောင့်စွန်းတစ်ဖက်ကို တီးခတ်ပေးရသည်။
ထိုအခါ ကြိုးဖြင့် ဆိုင်းထားသော ကြေးစည်သည် လည်သွားယင်း သာယာငြိမ့်လေးသော အသံကို ဝေ့၍ ဝေ့၍ ထွက်ပေါ်လာစေသည်။
ဗုဒ္ဓအယူဝါဒီ မြန်မာလူမျိုးတို့၏ နေအိမ်များတွင် ဘုရားစင်ရှေ့၌ အရွယ်သင့် ကြေးစည်များကို ဆွဲထားကြပြီးလျှင် ဘုရားပုထိုး၊ ရှိခိုးဝတ်တက်ခြင်း၊ ဆွမ်းတော်ကပ်ခြင်း၊ ဆီးမီးပူဇော် ခြင်း စသော ကုသိုလ်ကောင်းမှုများ ပြုတိုင်းပြုတိုင်း ကြေးစည်ကို ရိုက်တီးလေ့ရှိကြသည်။
ဆွမ်းလောင်းအသင်း၊ ဝတ်အသင်း၊ အရုံခံဆွမ်းလောင်းအဖွဲ့ စသောအသင်းအဖွဲ့များသည် အလှူခံထွက်သည့်အခါ ကြေးစည်ကို ရှေ့ဆုံးမှ ရိုက်တီး၍ နှိုးဆော်ဖိတ်ကြားလေ့ရှိကြသည်။
ကြေးစည်ကို သုမင်္ဂလကိစ္စများတွင်သာမက ဒုမင်္ဂလကိစ္စ များတွင်လည်း အသုံးပြုကြသေးသည်။
အသုဘ၌ ဆွေမျိုး ညာတိ မိတ်သင်္ဂဟများက ပြုလုပ်သော ကောင်းမှုဒါနကို သေလွန်သူနှင့်တကွ သတ္တဝါများတို့အား အမျှပေးဝေခြင်း အထိမ်းအမှတ်ဖြင့်၎င်း၊ အိုခြင်း၊ နာခြင်း၊ သေခြင်းတို့၌ သတိ သံဝေဂရစေခြင်းငှာ၎င်း ကြေးစည်ကို ရိုက်တီးလေ့ရှိကြသည်။
ကြေးစည်ကို အသုံးပြုခြင်းမှာ မြန်မာလူမျိုးတို့၏ သီးခြား ထင်ရှားသော ယဉ်ကျေးမှုတစ်ရပ် ဖြစ်သည်။
ရန်ကုန်မြို့ သာသနနုဂ္ဂဟ စေတီယင်္ဂဏအသင်းကဲ့သို့သော အသင်းအဖွဲ့ အချို့တို့သည် ကြေးစည်ကို အသင်းတံဆိပ်အဖြစ် အသုံးပြုကြ သည်။
အချုပ်အားဖြင့် ကြေးစည်သည် သာသနာရေးဆိုင်ရာ တူရိယာတစ်ခုဖြစ်သည်။
ကြေးစည်သံကို ကြားရသော သူတော်စင်တို့သည် စိတ်နှလုံး တည်ငြိမ်ချမ်းမြေ့ကြကုန်သည်။
ထိုသို့ဖြစ်ကြရသည်မှာ သာယာချိုဧသော ကြေးစည်သံသည် ဧမြငြိမ်သက်သော နိဗ္ဗာန်ကို အာရုံပြုစေနိုင်သောကြောင့်ဟု ဆိုရပေမည်။
ကြေးစည်နှင့် ဗုဒ္ဓတရားတော်သည် အစဉ်ဆက်စပ်နေ ရကား ရတနာသုံးပါးနှင့် ဆိုင်သော ကိစ္စများတွင် ကြေးစည်သံ အမြဲကြားရ၏။
သို့ဖြင့် 'စက်တော်ရင်းဝယ်'ကဗျာတွင် ချာလည် ချာလည် ရွှေကြေးစည်လည်း သာကြည်ချိုအေး နိဗ္ဗာန်တေးကို ကြော်ကြွေးရာမှ ဆိတ်ခဲ့ပြီ။
ဟူ၍ စာဆိုတစ်ဦးက ဖွဲ့ဆိုထားလေသည်။
မြန်မာစွယ်စုံကျမ်း၊ အတွဲ(၂) ကိုးကား Category:တူရိယာ။
ကြေးဝါအန်စာတုံး။
ဘေးတွင် သွပ်နှင့်ကြေးနီ နမူနာများဖြင့် ယှဉ်ပြထားသည်။
ကြေးဝါ ကြေးဝါသည် ကြေးနီနှင့် သွပ်ကို အချိုးအမျိုးမျိုး ရောစပ် ၍ ရရှိသည့် သတ္တုစပ်ဖြစ်သည်။
မာ၍ တာရှည်အသုံးခံသော သတ္တုဖြစ်၏။
တစ်ခါတစ်ရံ ကြေးဝါကို အဆိုပါသတ္တု နှစ်မျိုး အပြင် ခဲပုပ်နှင့် သံဖြူကဲ့သို့သော သတ္တုမျိုးဖြင့်လည်း ရောစပ် ပေးတတ်ကြသည်။
ကြေးဝါလုပ်နည်းကို ဥရောပတိုက်တွင် လွန်ခဲ့သော နှစ်ပေါင်း ၄ဝဝဝ ခန့်ကပင် သိရှိခဲ့ကြလေသည်။
ထိုခေတ်အခါက လူတို့သည် ဓား၊ ပုဆိန်၊ မြားသွားနှင့် အခြား လက်နက်များကို ကြေးဝါဖြင့် ပြုလုပ်သုံးစွဲကြသည်။
ကြေးဝါကို အလွယ်တကူ ကျိုနိုင်၏။
ပုံသွန်းယူ၍ ရနိုင် သည့်အပြင် အသုံးအဆောင် အမျိုးမျိုးကိုလည်း လွယ်ကူစွာ ပြုလုပ်ယူနိုင်၏။
ရေငွေ့ရှိသော လေထဲတွင် ပစ်ထားသော် လည်း ချေးမတက်ချေ။
ကြေးဝါတွင် အရာင်တင်ခံနိုင်သော သတ္တိရှိခြင်းကြောင့် အလှပြတန်ဆာပလာများနှင့် ရုပ်ပုံများ ထုလုပ်ရန်အတွက် အလွန်ကောင်းသည်။
ကြေးဝါ၏ အမျိုး အမည်များစွာ ရှိသည်နှင့်အမျှ အသုံးပြုပုံမှာလည်း များပြား လှ၏။
ကြေးဝါခေါင်းလောင်းများသည် အသံ အလွန်သာယာ သည့်အပြင် ရာသီဥတုဒဏ်ကို အချိန်အကန့်အသတ်မရှိ ခံနိုင် ကြသည်။
မြန်မာနိုင်ငံ၌ ကြေးဝါဖြင့် ပစ္စည်းများကို သွန်းလုပ်ရာတွင် ကြေးဝါကို အရည်ကျို၍ ပုံစံအတွင်းသို့ သွန်းယူလေ့ရှိကြသည်။
ကြေးသွန်းလုပ်ငန်းတွင် ကျွမ်းကျင်မှုလိုလေသည်။
ကြေးသွန်း အလုပ်မစမီ ရွံ့စေး၊ သဲနှင့်ဖွဲတို့ကို သင့်သလို ရောစပ်ပြီး ပုံကို အကြမ်းအားဖြင့် လုပ်ယူသည်။
ထို့နောက် နုံးမြေဖြင့် မံပြီးလျှင် မီးသွေးမှုန့်နှင့် မြင်းချေးရောထားသော အရည်ဖြင့် လိမ်းကျံပေးသည်။
ထိုပုံစံပေါ်တွင် ဖယောင်းကို လိုသည့်ပုံ ဖြစ်လာသည့်တိုင် အောင် ကပ်ပြီး အသေးစိတ်ပြုပြင်ပေးသည်။
ထို့နောက် ဖယောင်းပုံစံပေါ်တွင် ရွံ့စေးကို မံပေးသည်။
လောင်းထည့်သော ကြေးဝါရည် ဖောက်ထွက်မလာနိုင်အောင် ရွံ့စေးတွင် သဲနှင့် ဖွဲများကို ရောပေးသည်။
ရွံ့စေး၊ သဲနှင့် ဖွဲများ၊ မံပေးရာတွင် ကြေးဝါရည်လောင်းရန် အပေါက်နှင့် ဓာတ်ငွေ့ထွက်ရန် အပေါက်များကိုပါ တပါတည်း လုပ်သည်။
ထို့နောက် ပုံစံကို ဖိုများဖြင့်ဆိုင်ကာ မီးအပြင်းတိုက်ပေးလေသည်။
ထိုအခါ ဖယောင်းသည် အရည်ပျော်၍ ထွက်လာသဖြင့် ရွံ့စေးပုံစံ အတွင်းတွင် အခေါင်းသာ ကျန်ရစ်တော့သည်။
ပုံစံယူနေခိုက် တွင် အရည်ကျိုထားသောကြေးဝါကို လောင်းထည့်သည်။
ကြေးဝါရည်သည် ဖယောင်းရှိခဲ့သောနေရာများသို့ ရောက်သွား သည်။
ထိုသို့ သွန်ပြီးလျှင် အအေးခံကာ အပြင်ဘက်ရှိ ရွံ့စေး များကို ခွာချလိုက်သည်။
သွန်းပြီး၍ ရသောပုံကို စို့၊ တစည်း နှင့် ကော်ပတ်စက္ကူများဖြင့် အချောကိုင်ပေးသည်။
ကြေးဝါပြုလုပ်ရာတွင် ကြေးနီ ၅၄.၁ ဆနှင့် သွပ် ၄၅.၉ ဆကို ရောကျိုပေးလေ့ရှိကြသည်။
ကြေးဝါကို ဘုရား ရုပ်တုတော်များ သွန်းလုပ်ရာ၌ အသုံးများသည်။
ကြေးဝါဖြင့် လုပ်သည့် အသုံးအဆောင်များမှာ လက်ဆေးခံ၊ ခေါင်းလောင်း၊ ဆည်းလည်း၊ ကျွဲနွားခလောက်၊ ချူ၊ ကွမ်းအစ်၊ ရေစစ်၊ ကွမ်းညှပ်၊ ဖလား၊ ထုံးဗူး၊ ကွမ်းဆုံ၊ သပိတ်ဖုံး၊ လင်းကွင်း၊ စည်း၊ နားဖာကလော်၊ မောင်း၊ ကြေးနောင်၊ ကြေးစည်၊ ချိန်ခွင်၊ ထွေးခံ၊ ဇွန်း၊ မွေးညှပ်၊ ဇာဂနာနှင့် အလေးများ ဖြစ်သည်။
မြန်မာစွယ်စုံကျမ်း၊ အတွဲ(၂) ကိုးကား Category:ဘူမိဗေဒ။
ကြယ်ဖိုးကြီးနယ်မှာ ကယားပြည်နယ်‌အနောက်ပိုင်းတွင် ပါဝင်သောနယ်တစ်နယ် ဖြစ်သည်။
မြောက်ဖက်တွင် ဘောလခဲ မြောက်ပိုင်းနယ်နှင့် မိုးဗြဲနယ်၊ အရှေ့ဖက်တွင် ကန္ဒရဝတီနယ်၊ တောင်ဖက်တွင် ဘောလခဲတောင်ပိုင်းနယ်နှင့် တောင်ငူခရိုင်၊ အနောက်ဖက်တွင် တောင်ငူခရိုင်တို့ ရှိသည်။
အကျယ် အဝန်းမှာ စတုရန်းမိုင်ပေါင်း ၇ဝဝ ခန့် ဖြစ်လေသည်။
ပွန်ချောင်း၏ လက်တက်ဖြစ်သော လျဒုချောင်းမှာ အရှေ့ ဖက်နယ်နိမိတ်ဖြစ်၍ ပွန်ချောင်း၏ အခြားလက်တက်တစ်ခု ဖြစ်သော ကျောက်ကြီးချောင်းခေါ် ထူးချောင်းမှာ တောင်ဖက် နယ်နိမိတ် ဖြစ်၏။
အခြားလက်တက်တစ်ခု ဖြစ်သော နန်းဖဲ ချောင်းသည် ဤနယ်ကို ဖြတ်သန်းစီးဆင်း၏။
အနောက်ဖက် တွင် တောတောင် ပိုမိုထူထပ်၍ အရှေ့ဖက်ပိုင်းတွင် မြေပြန့် အနည်းငယ် ရှိသည်။
ထိုမြေပြန့်ကို ဖြတ်၍ ဘောလခဲမှ မြောက်ဘက်နောင်ပုလဲ၊ လွယ်ကော်အထိ လမ်းဖောက်ထား သည်။
၁၉၅၁ ခုနှစ်တွင် ကြယ်ဖိုးကြီးနယ်၏ လူဦးရေမှာ ၁၄၅ဝဝ ဟု ခန့်မှန်းရလေသည်။
ယခုအခါ လူဦးရေတိုးတက် ပိုမိုလိမ့်မည်ဟု ထင်မှတ်ရသည်။
နေထိုင်သော လူမျိုးများမှာ ကယား၊ ဘရက်နှင့် မနုမနောတို့ ဖြစ်၍ ခရစ်ယာန်နှင့် နတ်ကိုးကွယ်သူတို့ ပေါများကြ၏။
ကြယ်ဖိုးကြီးနယ်တွင် တိုက်နယ် ၆ ခု၊ ကျေးရွာ ၁၂၄ ရွာ ပါဝင်၍ အိမ်ခြေ ၃၆၁၄ အိမ် ရှိသည်။
ကြယ်ဖိုးကြီးနယ် ကို စတင်တည်ထောင်သောမင်းမှာ ဂေးဖိုးဒူးမင်း ဖြစ်သည်။
ဂေးဖိုးဒူးအမည်မှာ ကယားဘာသာစကားဖြစ်၍ ပြည်နယ်အပွင့်ကြီးဟု အဓိပ္ပာယ်ရသည်။
ထိုဂေးဖိုးဒူးမင်းကို အစွဲပြု၍ ကြယ်ဖိုးကြီး ဖြစ်လာသည်။
ရှေးအခါက ကြယ်ဖိုးကြီးနယ်၏ မြို့တော်မှာ ဘောလခဲမှ နောင်ပုလဲနယ်သို့သွားသော ခရီးလမ်း ထက်ဝက်လောက်တွင်ရှိသော ကြယ်ဖိုးကြီးမြို့ ဖြစ်ခဲ့သော်လည်း မင်းခြောက်ဆက်မြောက်ဖြစ်သော ခွန်ဆူးလက်ထက်ကစ၍ ဖရူးဆိုးမြို့သည် မြို့တော် ဖြစ်လာသည်။
ဖရူးဆိုးမြို့သည် မော်ချီးလွိုင်ကော်‌လမ်းမကြီးပေါ်တွင် တည်ရှိလေသည်။
ကြယ်ဖိုးကြီးနယ်မှ မင်းများသည် မြန်မာသက္ကရာဇ် ၁၂၁၄ ခုနှစ်နောက်ပိုင်းတွင် မြန်မာမင်းများနှင့်၎င်း၊ အင်္ဂလိပ်အစိုးရနှင့် ၎င်း မဟာမိတ်ဖွဲ့ကြသည်။
ပြည်ထောင်စုမြန်မာနိုင်ငံ လွတ်လပ် ရေး ရသောအခါ ကြယ်ဖိုးကြီးနယ်ကို အုပ်ချုပ်ရသော ယာယီ မြို့စားမှာ စောရွှေဖြစ်၏။
သို့ရာတွင် ကယားပြည်နယ်နှင့် ပြည်ထောင်စု မြန်မာနိုင်ငံတော်ကို သစ္စာဖောက်ဖျက်၍ ပုန်ကန် သဖြင့် စောရွှေကို တိုက်ထုတ်မောင်းနှင်ပြီးနောက် ၁၉၅ဝ ပြည့် နှစ်တွင် ကြယ်ဖိုးကြီးနယ် လူထု၏ဆန္ဒအရ ကယားအမျိုးသား ဖြစ်သော ဦးချစ်ပန်အား ကြယ်ဖိုးကြီးနယ်အုပ်အဖြစ်တင်မြှောက် ကြသည်။
မြန်မာစွယ်စုံကျမ်း၊ အတွဲ(၂) ကိုးကား Category:ကယားပြည်နယ်။
၁၉၆၂ မတ် ၃၀ တွင် မွေးဖွားသူ Ingvar Feodor ကမ်ပရက်ဒ် သည် ဆွီဒင်နိုင်ငံရှိ ကုန်စည်များကို လက်လီ ရောင်းချ သည့် ကုမ္ပဏီကြီးတခုဖြစ်သော IKEA ကိုတည်ထောင်ခဲ့သူ ဩဇာအာဏာရှိသည့် စီးပွားရေး လုပ်ငန်းရှင်ကြီး တစ်ဦး ဖြစ်သည်။
ကမ္ဘာကျော် Forbes Magazine ၏ စာရင်းအရ အမေရိကန်ဒေါ်လာ ၂၃ ဘီလီယံခန့် ပိုင်ဆိုင်ပြီး ကမ္ဘာ့နံပါတ် ၁၁ အဆင့်ရှိ အချမ်းသာဆုံးပုဂ္ဂိုလ် တယောက်ဖြစ်သည်။
အတ္ထုပ္ပတ္တိ ငယ်ဘဝ အင်ဂ်ဗာ ကမ်ပရက်ဒ် ကို Almhult Municipality ရှိ Pjatteryd တွင် မွေးဖွားခဲ့ပြီး Sweden နိုင်ငံ၊ Smaland ဒေသ၊ Ljungby အုပ်ချုပ်ရေးအဖွဲ့လက်အောက်ရှိ Agunnaryd ရွာအနီးမှ Elmataryd ( ယခု Almtaryd ဟုပြောင်း ) မွေးမြူရေးခြံတခုတွင် ကြီးပြင်းခဲ့သည်။
သူသည် ဆွီဒင်နိုင်ငံရှိ ဒုတိယ ဂျာမန်မျိုးဆက် ဖြစ်သည်။
သူ့အဘိုးဖြစ်သူမှာ သူ၏ ဂျာမန် မိသားစုကို ပထမဆုံး ဆွီဒင်နိုင်ငံ သို့ပြောင်းရွေ့ လာခဲ့သူ ဖြစ်သည်။
အလုပ်အကိုင် ကလေးဘဝကပင် အိမ်နီးနားခြင်းများကို စက်ဘီးတစ်စီးဖြင့် မီးခြစ်များ လိုက်လံရောင်းချခြင်းဖြင့် စီးပွားရှာခဲ့ သည်။
သူသည် Stockholm မှ မီးခြစ်များကို အမြောက်အမြားဝယ်ယူပြီး တခုချင်း ဈေးသက်သက်သာသာဖြင့် ရောင်းချခြင်းဖြင့်ပင် အမြတ်အစွန်းများစွာ ရရှိနိုင်သည်ဟု တွေ့ရှိခဲ့ရသည်။
နောက်ပိုင်းတွင် မီးခြစ်သာမက ငါး၊ ခရစ်စမတ် သစ်ပင်အလှဆင်သည့် ပစ္စည်းများ၊ မျိုးစေ့များ၊ စာရေးသည့် ဘောပင် နှင့် ခဲတံများ ကိုပါဝယ် ယူရောင်းချခဲ့သည်။
ကမ်ပရက်ဒ် အသက် ၁၇ နှစ်တွင် စာမေးပွဲအောင်မြင် သည့် အထိမ်းအမှတ်ဖြင့် မုန့်ဖိုးပိုက်ဆံများ ဆုချခဲ့သည်။
ထိုပိုက်ဆံများကို IKEA ဖြစ်မြောက်လာရန် အသုံးပြုခဲ့သည်။
IKEA ၏ အဓိပ္ပာယ်မှာ သူ့နာမည် ( Ingvar Kamprad ) ၏ အရှေ့စာလုံးများ၊ သူမွေးဖွားကြီးပြင်းခဲ့သည့် စိုက်ပျိုး မွေးမြူရေးခြံ ၏ အမည် Elmtaryd နှင့် ထို စိုက်ပျိုးရေးခြံတည်ရှိရာ ရွာနာမည် Agunnaryd တို့ကို ယူထားခြင်း ဖြစ်သည်။
ကမ်ပရက်ဒ် သည် Switzerland နိုင်ငံ Epalinges တွင် ၁၉၇၆ ခုနှစ်ကတည်းက နေထိုင်ခဲ့သည်။
ပြင်သစ်ဘာသာဖြင့် ပြောသော ဆွစ်ဇာလန် ရုပ်မြင်သံကြား တွေ့ဆုံမေးမြန်းခန်း တခုတွင် ကမ်ပရက်ဒ် သည် ၁၅ နှစ်ခန့်သက်တမ်းရှိပြီဖြစ်သော Volvo 240 ကားကိုစီးသည်၊ လေယာဉ်ပျံကို Economy Class က စီးသည်။
IKEA မှ အလုပ်သမားများကို စာရွက်၏ စာမျက်နှာ ၂ မျက်နှာလုံးတွင်ရေးရန် အမြဲတိုက်တွန်းသည်ဟု ဖော်ပြခဲ့သည်။
ထိုမျှသာမက ဈေးသက်သာသည့် အစားအသောက်များ အတွက် IKEA သို့သွားရန် ပြောစမှတ် ပြုကြသည်။
သူသည် ခရစ်စမတ် စက္ကူများနှင့် လက်ဆောင်ပစ္စည်းများကို ခရစ်စမတ် လွန်ကာလ၌ ရောင်းချသည့် ဈေးရောင်းပွဲများမှသာ ဝယ်ယူသည်ဟုလဲ နာမည်ကြီးသည်။
ကမ်ပရက်ဒ် ၏ ခြိုးခြံချွေတာမှုသည် မှတ်တမ်းတင်ထိုက်ပြီး IKEA အလုပ်သမားများနှင့် အများပြည်သူ များအတွက် စီမံခန့်ခွဲမှု၏ အရေးကြီးသည့်ပုံရိပ်တခု အဖြစ် ပြသခဲ့သည်။
ဆွစ်ဇာလန်နိုင်ငံ ၏ အဆင့်မြင့်နေရာ တစ်ခုတွင် ဥယျာဉ်နှင့် ကျယ်ဝန်းသည့် အိမ်တလုံး၊ ဆွီဒင်တွင် ကျယ်ပြန့်သည့် ကိုယ်ပိုင် အိမ်ရာမြေကွက်တခု၊ France, Provence တွင် စပျစ်ခြံ တခြံ၊ (သို့မဟုတ် ) နှစ်ပေါင်းများစွာ သူစီးခဲ့သော ပိုရှေး ကား စသည်တို့သည် သူပိုင်ဆိုင်သည်ဟု မကြာမကြာ ထုတ်ဖော်ပြောလေ့ရှိသည့် အရာများဖြစ်ကြသည်။
အသားတင်ကြွယ်ဝချမ်းသာမှု ဆွီဒင်စီးပွားရေး မဂ္ဂဇင်းတစောင်ဖြစ်သော Veckans Affarer ဖော်ပြချက်အရ ကမ်ပရက်ဒ် သည် ကမ္ဘာ့ အချမ်းသာဆုံး ပုဂ္ဂိုလ် တယောက် ဖြစ်သည်။
ထိုဖော်ပြချက်သည် ကမ်ပရက်ဒ် သည် IKEA ကုမ္ပဏီ တခုလုံးကို ပိုင်ဆိုင်သည်ဟူသော ယူဆချက်မှ အခြေခံထားပြီး ထိုယူဆချက်ကို IKEA နှင့် ကမ်ပရက်ဒ် ၏ မိသားစု က ငြင်းဆို ထားသည်။
တရားဝင် အခွန်ကာကွယ်သည့် အစီအစဉ် အရ ကမ်ပရက်ဒ် သည် IKEA တွင် ပိုင်ဆိုင်မှု အနည်းငယ်သာ ထားရှိပြီး Stichting INGKA နှင့် INGKA Holding တို့တွင် တစိတ်တပိုင်းစီ ခွဲ၍ လွဲပြောင်းထားရှိသည်။
သူ၏ ရူပ်ထွေးနေသော တရားဝင် အခွန်ကာကွယ်သည့် အစီအစဉ် အရ သူ အမှန်တကယ်ပိုင်ဆိုင်သည့် ပမာဏကိုလည်း အတိအကျ မသိနိုင်အောင် ထိန်းချုပ်ထားသည်။
အခြားသတင်းတစ်ခုတွင် ၂၀၀၅ အမေရိကန် ဒေါ်လာတန်ဖိုးအပြောင်းအလဲကြောင့် ကမ်ပရက်ဒ် အား ကမ္ဘာ့အချမ်းသာဆုံး ပုဂ္ဂိုလ် အဖြစ် ဦးဆောင်ဖော်ပြထားသည်။
၂၀၁၀ မတ်လ Forbes Magazine တွင် သူ ၏ ပိုင်ဆိုင်မှုမှာ အမေရိကန် ဒေါ်လာ ၂၃ ဘီလီယံဖြစ်ပြီး ကမ္ဘာ့နံပါတ် ၁၁ အဆင့်ရှိ အချမ်းသာဆုံးပုဂ္ဂိုလ် ဖြစ်သည်ဟု ဖော်ပြထားသည်။
Stichting INGKA Foundation ဒတ်(ခ်ျ) နိုင်ငံတွင် မှတ်ပုံတင်ထားသော Stichting INGKA Foundation ကို ကမ်ပရက်ဒ် ကနောက် ပိုင်းတွင် အမည်ပေးခဲ့ပြီး IKEA စတိုးဆိုင်များအားလုံး ၏ မိခင်ကုမ္ပဏီ ဖြစ်သော INGKA Holding က ပိုင်ဆိုင်သည်။
စီးပွားရေး သတင်းစာတစောင်ဖြစ်သော The Economist မှ” ကမ်ပရက်ဒ် ၏ ကုသိုလ်ဖြစ် ပရဟိတပြု လုပ်သည့် အဖွဲ့အစည်းသည် ခန့်မှန်းတန်ဖိုး အနည်းဆုံး အမေရိကန်ဒေါ်လာ ၃၆ ဘီလီယံ ( Bill & Melinda Gates Foundation ထက်ပိုများသည်) လှူဒါန်းခဲ့ပြီး ကမ္ဘာ့အချမ်းသာဆုံး အလှူဒါနတစ်ခု ဖြစ်သည်” ဟု ကြေညာ ခဲ့သည်။
သို့သော် အချို့က ထိုသို့လှူဒါန်းရခြင်း၏ အဓိက ရည်ရွယ်ချက်မှာ လုပ်ငန်းအားလုံး၏ အခွန် ရှောင်ရန်နှင့် IKEA ၏ ခေါင်းဆောင်နေရာကို လွှဲပြောင်းရယူခြင်းမှ ကာကွယ်ရန် အတွက် ဖြစ်သည် ဟုယုံကြည်ကြသည်။
ကမ်ပရက်ဒ် သည် ထိုအဖွဲ့အစည်း ၏ ဥက္ကဋ္ဌ ဖြစ်သည်။
အလုပ်များ များသောအားဖြင့် သိုသိုသိပ်သိပ်နေတက်သော ကမ်ပရက်ဒ် သည် ထင်ရှားသော အလုပ်တချို့ ကို ပြုလုပ်ခဲ့သည်။
A Testament of a Furniture Dealer ဟု အမည်ပေးထားသော ကြေညာစာတမ်း တွင် IKEA ၏ အယူအဆ သဘောထား ဖြစ်သည့် စိတ်ပါဝင်စားမှုနှင့် ခြိုးခြံ ချွေတာမှု အကြောင်း ကို သူကအသေးစိတ် ဖော်ပြထားခဲ့သည်။
သူသည် IKEA ပရိဘောဂလက်လီရောင်းချသည့်အယူအဆ အခြေခံသဘောတရား အကြောင်းကို ၁၉၇၆ ကတည်းက စဉ်းစားရေးသားထားခဲ့သည်။
သူသည် Leading by Design: The IKEA Story စာအုပ်ကို ဆွီဒင်သတင်းထောက် Bertil Torekull နှင့် အတူ လုပ်ကိုင်ခဲ့သည်။
သူ၏ ကိုယ်တိုင်ရေး အထ္တုပ္ပတ္တိဆန် သော ဖော်ပြချက်တခုတွင် သူ၏ ခံယူချက် သဘောတရားများ၊ သူ၏ IKEA ကို စမ်းသပ် တည်ထောင်ခဲ့မှုများနှင့် အောင်မြင်ခဲ့သည့် အကြောင်းများကို ထည့်သွင်းဖော်ပြခဲ့သည်။
နာဇီပါဝင်ပတ်သက်မှု ဆွီဒင် ဖက်ဆစ်ဝါဒပြောင်းလဲရေးလှုပ်ရှားသူ Per Engdahl သေဆုံးပြီးနောက်တွင် သူ၏ စာများကို လူသိရှင်ကြားဖော်ပြခဲ့ရာတွင် ၁၉၄၂ တွင် နာဇီဝါဒ ထောက်ခံသည့် ဆွီဒင် အစိုးရပေါ်ပေါက်ရေး အတွက် လှုပ်ရှားမှု ပြုလုပ်ရန် ကမ်ပရက်ဒ် သည် Engdahl နှင့် ဆက်သွယ်ခဲ့ကြောင်း ထွက်ပေါ် လာခဲ့သည်။
ကမ်ပရက်ဒ် သည် နောက်ဆုံး ၁၉၄၅ စက်တင်ဘာလလောက်အထိ အဆိုပါအဖွဲ့အစည်းအတွက် ထောက်ပံ့ငွေ ကို တိုးမြှင့်ထောက်ပံ့ခဲ့ပြီး အဖွဲ့ဝင်အသစ်များကို စည်းရုံးစုဆောင်းပေးခဲ့သည်။
မည်သူမျှမသိအောင် ထိုအဖွဲ့မှနုတ်ထွက်ခဲ့သည်။
သို့သော် ၁၉၅၀ အစပိုင်းနှစ်များတိုင်အောင် ကမ်ပရက်ဒ် နှင့် Engdahl သူငယ်ချင်းများအဖြစ် ရှိနေဆဲပင် ဖြစ် သည်။
သူ၏ Leading By Design: The IKEA Story စာအုပ်တွင် Nysvenska Rorelsen တွင် ရှိစဉ်က အကြောင်း ကို အခန်းနှစ်ခန်း ထည့်သွင်းရေးသား ထားခဲ့သည်။
၁၉၉၄ IKEA အလုပ်သမားများသို့ ပေးစာတွင် အဖွဲ့အစည်းနှင့် ပေါင်းစည်းခြင်းကို “သူ့ဘဝ၏ အကြီးဆုံးအမှား” ဟုရေးသားခဲ့ သည်။
ဟောင်ကောင်တွင် ဖြစ်ခဲ့သော ပုဂ္ဂလိ ပိုင်ဆိုင်မှုဆိုင်ရာ ဈေးနှုန်းများ ထိုးကျသွားချိန် မတိုင်မီတွင် အိမ်ရာခြံမြေလုပ်ငန်းများ၏ ဈေးကွက် ဝရုန်းသုန်းကား ပျက်သွားခဲ့သည်။
ထိုသို့ ပြောစမှတ်ပြု ဝရုန်းသုန်းကား ဈေးကွက် ပျက်သွားသော လုပ်ငန်းမိသားစုများထဲမှ တစ်ခုဖြစ်သည်။
ပြီးခဲ့သည့် မေ လတွင် အငယ်နှစ်ယောက်ဖြစ်သည့် Thomas နှင့် Raymond တို့၏ သဘောထားကွဲလွဲမှုများ အပြီးတွင် အကြီးဆုံး အကိုဖြစ်သူ Walter မှာ ၁၈နှစ်ကြာ လုပ်ခဲ့သော Sun Hung Kai လုပ်ငန်းစု၏ ဥက္ကဋ္ဌ ရာထူးမှပြုတ်သွားခဲ့ သည်။
မိခင်ဖြစ်သူ Kwong Siu-hing က ဥက်ကဌ ရာထူးကို လွှဲပြောင်းရယူခဲ့သည်။
ဇန်နဝါရီလတွင် ဟောင်ကောင်၌ “W” ဟိုတယ်ကို ဖွင့်လှစ်ခဲ့သည်။
ကော့ခ် မိသားစု သည် ဆက်သွယ်ရေးနှင့် နည်းပညာ လုပ်ငန်းများဖြစ်သော SmarTone-Vodafone နှင့် စီးတီး ဘက်စ်ကား ကုမ္ပဏီ တစ်ခုဖြစ်သော KMB တို့၌လည်း ရင်းနှီးမြုပ်နှံဖို့ စိတ်ဝင်စားမှု ရှိကြသည်။
သလင်းကျောက်သည် ကမ္ဘာပေါ်တွင် ပေါများစွာ တွေ့ရသော တွင်းထွက် သတ္တုတစ်မျိုး ဖြစ်ပြီး မာခြင်းအဆင့် (၇) ရှိကာ သိပ်သည်းဆအနေဖြင့် (၂.၆၅) g/cm³ ရှိသည်။
thumb|စည်ပိုင်း၏ ဖွဲ့စည်းတည်ဆောက်ပုံ စည်ပိုင်းကို ဆလင်ဒါပုံ အခေါင်းပေါက် ပါရှိသည့် ထည့်စရာ သို့မဟုတ် သိုလှောင်စရာ ပစ္စည်းအဖြစ် သိထားကြပါလိမ့်မည်။
ရှေးရိုးစဉ်ဆက် သုံးခဲ့ကြသည့် စည်ပိုင်းများမှာ ရေမိုးဒဏ် ခံနိုင်သည့် သစ်သားပျဉ်ချပ်ရှည်များကို ဆက်စပ်ကာ သံကွင်းဖြင့် စည်းနှောင်ထားပြီး ရေ သို့မဟုတ် အရည် မစိမ့်ထွက်စေရန် အတိအကျ တည်ဆောက်ထားခြင်းဖြစ်သည်။
စည်ပိုင်းတည်ဆောက်သူများကို အင်္ဂလိပ် ဘာသာအားဖြင့် cooper (စည်ပိုင်းပြုလုပ်သူ) ဟု ခေါ်ကြသည်။
စည်ပိုင်း တည်ဆောက်ရာတွင် အများအားဖြင့် ခုံးနေသော ပုံသဏ္ဌာန်ဖြစ်၍ အလယ်တွင် ဖောင်းကားနေခြင်း ဖြစ်သည်။
၎င်းသည် စည်ပိုင်းကို လှိမ့်၍ သယ်ယူသည့်အခါ ပိုမို လွယ်ကူပြီး ဦးတည်ရာကို အင်အားအနည်းငယ် စိုက်ထုတ်ရုံဖြင့် ပြောင်းနိုင်သည်ဟု ဆိုသည်။
ထို့အပြင် ဝန်ထည့်သောအခါ ဖိအားကို မျှတစေသည်။
စည်ပိုင်း၏ အဖျားနေရာရှိ သံကွင်းကို chime hoop ဟုခေါ်ကြပြီး အလယ်နေရာရှိ သံကွင်းကို bilge hoops ဟု ခေါ်ကြသည်။
စည်ပိုင်းအဖုံး သို့မဟုတ် အပေါက်ကို လုံခြုံစွာ ပိတ်သည့် အဆို့ကို bung ဟု ဆိုကြသည်။